**บทคัดย่อ**

|  |  |
| --- | --- |
| **ชื่อเรื่อง** | รายงานผลการพัฒนาแบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ สำหรับนักเรียนชั้นประถมศึกษาปีที่ 2 |
| **ผู้รายงาน** | นางจรัสลำไพ พงศ์พงัน |
|  | โรงเรียนนาอินวิทยาคม อำเภอพิชัย จังหวัดอุตรดิตถ์  สำนักงานเขตพื้นที่การศึกษาประถมศึกษาอุตรดิตถ์ เขต 1 |
|  | ภาคเรียนที่ 1 ปีการศึกษา 2559 |

การศึกษาครั้งนี้ มีจุดมุ่งหมาย 1) เพื่อหาประสิทธิภาพของแบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ สำหรับนักเรียนชั้นประถมศึกษาปีที่ 2 ที่มีประสิทธิภาพตามเกณฑ์มาตรฐาน 80/80 2) เพื่อเปรียบเทียบผลสัมฤทธิ์ทางการเรียนของนักเรียนก่อนเรียนและหลังเรียนด้วยแบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ สำหรับนักเรียนชั้นประถมศึกษาปีที่ 2 3) เพื่อวัดความพึงพอใจของนักเรียนชั้นประถมศึกษาปีที่ 2 ที่มีต่อการใช้แบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ สำหรับนักเรียนชั้นประถมศึกษาปีที่ 2/1 จำนวน 21 คน ที่กำลังเรียนในภาคเรียนที่ 1 ปีการศึกษา 2559 โรงเรียนนาอินวิทยาคม อำเภอพิชัย จังหวัดอุตรดิตถ์

ผลการศึกษาพบว่า1) ผลการพัฒนาและหาประสิทธิภาพแบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ สำหรับนักเรียนชั้นประถมศึกษาปีที่ 2 มีประสิทธิภาพ 91.82/8.40 สูงกว่า เกณฑ์มาตรฐานประสิทธิภาพที่กำหนดไว้ 80/80 2) ผลสัมฤทธิ์ทางการเรียนของนักเรียนที่เรียนด้วยแบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ สำหรับนักเรียนชั้นประถมศึกษาปีที่ 2โดยคิดจากความแตกต่างของคะแนนการทดสอบก่อนเรียนและหลังเรียนด้วยแบบฝึกเสริมทักษะแสดงว่านักเรียนเกิดการเรียนรู้ มีคะแนนหลังเรียนสูงกว่าก่อนเรียน 3) นักเรียนชั้นประถมศึกษาปี ที่ 2 มีความพึงพอใจต่อการเรียนด้วยแบบฝึกเสริมทักษะการอ่านและการเขียนภาษาไทยโดยใช้เทคนิคการสอนแบบร่วมมือ ด้วยเทคนิคแบบเอส ที เอ ดี (STAD) เรื่อง มาตราตัวสะกดน่ารู้ พบว่าโดยภาพรวมมีความพึงพอใจอยู่ในระดับมากที่สุด